Дзьмітры Кацюбайла

**Дзьмі́тры Іва́навіч Кацюба́йла** (укр. Дмитро Іванович Коцюбайло, пазыўны **Да Вінчы**; 1 лістапада 1995, в. Заднястроўскае, Івана-Франкоўская вобласьць, Украіна — 7 сакавіка 2023, Бахмут, Данецкая вобласьць, Украіна) — украінскі добраахвотнік, вайсковец, малодшы лейтэнант, удзельнік расейска-ўкраінскай вайны, сябра нацыянальна-вызваленчага руху «Правы сэктар» (2020). Першы добраахвотнік, уганараваны прыжыцьцёва званьнем «Герой Украіны» (2021).

## Жыцьцяпіс
Нарадзіўся 1 лістапада 1995 году ў вёсцы Заднястроўскае, цяпер Бурштынская грамада Івана-Франкоўскага раёну Івана-Франкоўскай вобласьці Ўкраіны. Прадзед ваяваў ва Ўкраінскай паўстанцкай арміі.

Скончыў Боўшаўскую сярэднюю школу, Івана-Франкоўскі прафэсійны будаўнічы ліцэй. Навучаўся ў Івана-Франкоўску на мастака. Менавіта з-за любові да жывапісу ў войску ён абраў сабе мянушку «Да Вінчы» ў гонар італійскага мастака і вынаходніка Леанарда да Вінчы.

Актыўны ўдзельнік Рэвалюцыі Годнасьці. Яго змалку вучылі любіць і паважаць сваю Радзіму. Ён патомны жаўнер Украінскай паўстанцкай арміі. Калі пачаўся Майдан, ён зразумеў, што трэба ехаць, і лёгка прыняў гэтае рашэньне.

Адразу пасьля Майдану ў 18-гадовым веку ўступіў у Добраахвотніцкі ўкраінскі корпус «Правы сэктар». Стаў камандэрам добраахвотнага ўзводу (2014). «Калі быў анэксаваны Крым і пачаліся беспарадкі ў Данецку і ​​Луганску, ён ужо зразумеў, што будзе вайна».

У 2014 годзе «Да Вінчы» быў цяжка паранены ў Пісках Данецкай вобласьці: асколак снарада прыляцеў, разарваўшы яму губу і выбіўшы зуб. Яшчэ адзін аскепак разьбіў ключыцу, куды мэдыкам прыйшлося ўставіць пласьціну. Ён прабыў у шпіталі каля месяца.

### Воўк да Вінчы

Воўк зьяўляецца сымбалям атраду «Ваўкі Да Вінчы». На дзень народзінаў Дзімтрыю Кацюбайлу падаравалі ваўка, якому было 7 месяцаў. "Я не думаю, што мы яму чымсьці нашкодзілі, таму што ў стэпах некаторыя паляўнічыя яго проста застрэлілі б. Яго завуць проста "«Воўк, ён вельмі добры хатні гадаванец. Мы зрабілі яму вялікі вальер, дзе ён жыве і я ўвесь час з ім гуляю. Спэцыяльна купляем яму сьвініну ці бараніну і кормім. Я б сказаў, што гэта наш скарб. Увечары ён вые грубым воўчым голасам, яшчэ ў яго ёсьць сабака хаскі. Яны растуць разам» — сказаў да Вінчы.

### Герой Украіны
Стаў першым у гісторыі ўкраінскім добраахвотнікам, якому ў 2021 годзе было прысвоенае званьне «Герой Украіны» з уручэннем ордэна «Залатая Зорка». На той момант яму было 26 гадоў. Для яго гэта ўзнагарода за ўсіх валянтэраў і атрад, іх шлях. У 2017 годзе атрымаў узнагароду «Народны герой».

### Пагібель

7 сакавіка 2023 году Д. Кацюбайла загінуў у баях за Бахмут, пра што паведаміў прэзыдэнт Украіны Ўладзімер Зяленскі: «Сёньня 7 сакавіка 2023 у баі загінуў Дзьмітры Кацюбайла-„Да Вінчы“, герой Украіны, добраахвотнік, чалавек-сымбаль, чалавек мужнасьці. Баец 67-й асобнай мэханізаванай брыгады, камбат. Загінуў у баі пад Бахмутам, у баі за Ўкраіну. Ён з 2014 году абараняе нашу незалежнасьць і годнасьць нашага народу. Адзін з самых маладых герояў Украіны. Адзін з тых, чыя асабістая гісторыя, характар ​​і мужнасьць назаўжды сталі гісторыяй, характарам і мужнасьцю Ўкраіны».

10 сакавіка 2023 году ў Кіеве адбылося разьвітаньне зь Дзьмітром. Пахаваны на Аскольдавай магіле.

### Асабістае жыцьцё

З 2017 году ён быў у стасунках з валянтэркай, парамэдыцай, кіраўніцай мэдычнай службы «Ульф» і палітычнай актывісткай Алінай Міхайлавай, зь якой сустрэўся ў Аўдзееўцы.

## Узнагароды
* Званьне Герой Украіны з уручэннем ордэна «Залатая Зорка» (30 лістапада 2021) — за асабістую мужнасьць, праяўленую ў абароне дзяржаўнага сувэрэнітэту і тэрытарыяльнай цэласнасьці Ўкраіны;
* Крыж Баявых Заслугаў (9 сакавіка 2023 г., пасьмяротна) — за выдатныя асабістыя заслугі ў абароне дзяржаўнага сувэрэнітэту і тэрытарыяльнай цэласнасьці Ўкраіны, самаадданае служэньне Ўкраінскаму народу, вернасьць ваеннай прысязе;
* Ордэн «Нацыянальны герой Украіны» (2017).

## Крыніцы

Катэгорыя:Героі Ўкраіны
Катэгорыя:Украінскія вайскоўцы
Катэгорыя:Украінскія грамадзкія дзеячы
Катэгорыя:Загінулі ў бітвах расейска-ўкраінскай вайны